**Ministru kabineta noteikumu projekta**

**„****Grozījumi Ministru kabineta 2009. gada 20. oktobra noteikumos Nr. 1204 „Dzīvnieku un no tiem iegūto produktu aprites kārtība, kas nav regulēta Eiropas Savienības tieši piemērojamos tiesību aktos par bioloģisko lauksaimniecību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes** **nepieciešamība** |
| 1. | Pamatojums | Lauksaimniecības un lauku attīstības likuma 11. panta trešās daļas 2. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2009. gada 20. oktobra noteikumi Nr. 1204 „Dzīvnieku un no tiem iegūto produktu aprites kārtība, kas nav regulēta Eiropas Savienības tieši piemērojamos tiesību aktos par bioloģisko lauksaimniecību” (turpmāk – noteikumi).Eiropas Komisija 2015. gada 8. jūlijā izdeva interpretējošo piezīmi Nr. 2015-01 “Sīki izstrādātu ES līmeņa ražošanas noteikumu neesamība attiecībā uz dažām dzīvnieku sugām, ūdensaugiem un dažām mikroaļģēm”, kurā tā informēja, ka dzīvi dzīvnieki ir iekļauti Līguma par Eiropas Savienības darbību (LESD) I pielikumā un ir lauksaimniecības produkti, uz kuriem attiecas Padomes 2007. gada 28. jūnija Regulas (EK) Nr. 834/2007 par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu (turpmāk – Regula Nr. 834/2007) 1. panta 2. punkta “a” apakšpunkta (dzīvi vai nepārstrādāti lauksaimniecības produkti) nosacījums, ka dalībvalstis var piemērot valsts izdotus noteikumus un ka dzīvnieki un no tiem iegūtie produkti ir marķējami ar Eiropas Savienības bioloģisko produktu logotipu.Ievērojot minēto, ir nepieciešams precizēt noteikumus Nr.1204, nosakot, ka dzīvnieki un putni jāmarķē atbilstoši Regulas Nr. 834/2007 prasībām, un no noteikumiem ir jāsvītro gan Regulā Nr. 834/2007 iekļautās prasības attiecībā uz dzīvnieku audzēšanu, transportēšanu, labturību, pārejas perioda ievērošanu, kaušanu, gan arī nosacījumi par savvaļas dzīvnieku turēšanas kārtību, jo tie iekļauti citos normatīvajos aktos. Vienlaikus no svītrotās nodaļas ir nepieciešams saglabāt vairākus punktus par maksimālo dzīvnieku skaitu uz hektāru, lai atbilstoši Regulas Nr. 834/2007 prasībām nodrošinātu, ka tiek novērst vai līdz minimumam samazināts jebkāds vides piesārņojums.Tāpat noteikumi ir jāpapildina attiecībā uz ganāmpulka palielināšanu, jo līdz šim bija noteikts, ka ganāmpulku var palielināt par 10 un 20 procentiem, bet nebija paredzēta rīcība gadījumos, kad ganāmpulkā ir mazāks skaits dzīvnieku un ir nepieciešams noteikt lielāku procentu skaitu. Noteikumos bija noteikts minimālais kaušanas vecums atsevišķiem dzīvniekiem, tā aizliedzot patēriņam realizēt jaunos dzīvniekus, lai gan tie ir tradicionāli un pieprasīti. Noteikumi aizliedza turēt sprostos jauntrušus, jo tas nelabvēlīgi ietekmē to audzēšanu, un šī prasība ir jāsvītro. **Sagatavotā Ministru kabineta noteikumu projekta** „Grozījumi Ministru kabineta 2009. gada 20. oktobra noteikumos Nr. 1204 „Dzīvnieku un no tiem iegūto produktu aprites kārtība, kas nav regulēta Eiropas Savienības tieši piemērojamos tiesību aktos par bioloģisko lauksaimniecību”” **(turpmāk – noteikumu projekts) mērķis ir** precizēt prasības, kas jāievēro operatoram, lai marķētu dzīvniekus, putnus un no tiem iegūtos produktus atbilstoši Regulas Nr. 834/2007 prasībām;Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Biedrība „Latvijas Bioloģiskās lauksaimniecības asociācija”, biedrība „Bioloģisko lauksaimnieku un savvaļas dzīvnieku audzētāju asociācija”, biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs” un Pārtikas un veterinārais dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vairāk nekā 3500 bioloģiskās lauksaimniecības kontroles sistēmā iekļautās juridiskās un fiziskās personas.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa – projekts šīs jomu neskar.*

|  |
| --- |
| **V. Tiesību akta projekta atbilstība Latvijas Republikas** **starptautiskajām saistībām** |
| 1. | Saistības pret Eiropas Savienību | Regula Nr. 834/2007 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
|  **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 834/2007; |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 834/2007  | 1. punkts
 | Ieviests pilnībā.  | Neparedz stingrākas prasības. |
| Regulas Nr. 834/2007 17. pants | 6. un 15. punkts  | Ieviests pilnībā.  | Neparedz stingrākas prasības. |
| Regulas Nr. [834/2007](http://eur-lex.europa.eu/eli/reg/2008/889?locale=LV) 12. panta „f” apakšpunkts | 13. un 16. punkts | Ieviests pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regulas Nr. 834/2007 42. pants nosaka, ka gadījumos, kad dažām dzīvnieku sugām nav noteikti sīki izstrādāti ražošanas noteikumi, dalībvalstis var piemērot savus valsts noteikumus. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

*Anotācijas V sadaļas 2. tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts biedrībām „Lauksaimnieku organizāciju sadarbības padome”, „Latvijas Bioloģiskās lauksaimniecības asociācija”, „Bioloģisko lauksaimnieku un savvaļas dzīvnieku audzētāju asociācija” un „Zemnieku Saeima” un ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekta izstrādē piedalījās pārstāvji no biedrības „Lauksaimnieku organizāciju sadarbības padome”, kuras sastāvā ir biedrība „Latvijas Bioloģiskās lauksaimniecības asociācija”. |
| 3. | Sabiedrības līdzdalības rezultāti | Noteikumu projekta izstrādē ņemti vērā biedrību „Latvijas Bioloģiskās lauksaimniecības asociācija” un „Bioloģisko lauksaimnieku un savvaļas dzīvnieku audzētāju asociācija” iesniegtie priekšlikumi.  |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Biedrības „Vides kvalitāte” sertifikācijas institūcija „Vides kvalitāte”, VSIA „Sertifikācijas un testēšanas centrs” un Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

01.06.2016. 13:56

1073

L.Drozdovska,

67027875, Liga.Drozdovska@zm.gov.lv